CELEX: 62015CN0423
Language: sl
Date: 2015-07-31 00:00:00
Title: Zadeva C-423/15: Predlog za sprejetje predhodne odločbe, ki ga je vložilo Bundesarbeitsgericht (Nemčija) 31. julija 2015 – Nils-Johannes Kratzer/R+V Allgemeine Versicherung AG

28.9.2015   
            
            
               SL
            
            
               Uradni list Evropske unije
            
            
               C 320/21
            
         Predlog za sprejetje predhodne odločbe, ki ga je vložilo Bundesarbeitsgericht (Nemčija) 31. julija 2015 – Nils-Johannes Kratzer/R+V Allgemeine Versicherung AG
   (Zadeva C-423/15)
   (2015/C 320/29)
   Jezik postopka: nemščina
   
      Predložitveno sodišče
   
   Bundesarbeitsgericht
   
      Stranki v postopku v glavni stvari
   
   
      Tožeča stranka, pritožnik in revident: Nils-Johannes Kratzer
   
      Tožena stranka, nasprotna stranka v pritožbenem postopku in postopku z revizijo: R+V Allgemeine Versicherung AG
   
      Vprašanji za predhodno odločanje
   
   
               1.
            
            
               Ali je treba člen 3(1)(a) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (1) in člen 14(1)(a) Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano) (2) razlagati tako, da „dostop do zaposlitve ali poklica“ išče tudi oseba, iz prijave katere na prosto delovno mesto izhaja, da ne zasleduje cilja sklenitve delovnega razmerja in zaposlitve, temveč želi pridobiti zgolj status kandidata zaradi uveljavljanja odškodninskih zahtevkov?
            
         
               2.
            
            
               Če je odgovor na prvo vprašanje pritrdilen:
            
         ali se lahko primer, ko oseba statusa kandidata ne pridobi z namenom sklenitve delovnega razmerja in zaposlitve, temveč zaradi uveljavljanja odškodninskih zahtevkov, na podlagi prava Unije šteje za zlorabo pravic?
   
      (1)  UL, posebna izdaja v slovenščini, poglavje 5, zvezek 4, str. 79.
   
      (2)  UL L 204, str. 23.